Lo-Renz-O/malagasy-sentence huggingface dataset:
Ho famaranana ny fianarana nataonay teto amin’ny sekoly ambony fanofanana ho mpampianatra any amin’ny ambaratonga faharoa, dia manao izao asa fikarohana izao izahay mpianatra, mpikaroka. Natao indrindra koa izao mba hahazoana ny mari-pahaizana c. Ap. E. N. Misy karazany telo ny sehatra azo irotsahana sy azo anaovana fikarohana, raha ny taranja malagasy no resahina, dia ny riba sy ny hainteny ary ny literatiora. Ity farany no nanintona anay. Io mantsy no manavanambanana anay kokoa amin’izy telo ireo. Tsy midika ho fanaovana tsinontsinona ireo zana-taranja roa voalohany, anefa, akory izany satria natao hifameno sy miara-dalana izy ireo. Mbola mizara roa anefa ny literatiora ny literatiora am-bava na ny lahabolana ary ny literatiora an-tsoratra. Koa ny literatiora an-tsoratra no niantefan’ny safidy sy nironan’ny sainay satria asa miompana amin’ny fanadihadiana mpanoratra sady mpanakanto iray sy ny asa sorany no ifotoranay eto, izay nampitondrainay ny lohateny hoe ireo kalom-pitiavana hita taratra ao amin’ny tononkiran’i abel ratsimba natao hanehoana ny fiainana sy ny zava-misy rehetra ao anaty fiaraha- monina ny literatiora. Maneho izany i wellek sy i warren. Hoy izy ireo maneho ny fiainana ny literatiora, ary amin’ny ankapobeny ny atao hoe fiainana dia ireo zava-misy ara-piaraha-monina 1 manazava misimisy kokoa io tenin’i wellek sy warren io i charles rajoelisolo, araka izao mibahan-toerana ao ao amin’ny literatiora kosa ny eritreritra manoloana ny fepetra mifehy ny olombelona eto an-tany dia ny hetahetam-piainany, ny fifaliany, ny fahasambarany, ny adin-tsainy, ny fahoriany, ny tebitebiny, ny fahadisoam-panantenany ; ireny no asa soratra tsy lefin’ny fotoana ka mitoetra ho sangan’asa eo anivon’ny tantara, na aiza toerana na inona ivelomana 2 araka izany, taratry ny fiainana ny literatiora ary natao hitaizana sy hanabeazana,
Acte 14 m ludovic ao bureau mi-tel m ludovic sonnerie tel oui ! Ie ! M. Ludovic ity mandray anao ity ka! Fa iza izao ? Receptionniste aiza tsara ianao ? Haaaay! Inona no azoko anampiana anao ? Ie! Izaho no filohan’ny fivondronan’ireo mpisehatra ao anatin’ny fizahantany. Fa misy inona ? Taitra amin’izao ve ? Ka tsy tokony navelanao hiditra any chambre ange izany raha tsy ampy taona e ? De ahoana no nahafa manao antsirabina ange ianareo izany e ! Fantatrao angaha ilay ankizy vavy ? Misaotra anao ary nampandre ahy fa hiantso ny mpiara-miasa amiko avy hatrany aho. M ludovic miteny irery hum ! Mbola misy sahy mitondra ankizivavy tsy ampy taona any amin ny chambre ihany ireo mpizahantany ireo? Aleo tonga dia antsoiko ny commissaire handray fepetra mi-composé sonnerie
Hamotika handrava hanorotoro tsy maintsy hampiasa hery izy hanohitra izay hery manosika azy, handravova ny mikintoantoana ary hamongotra izay rehetra manakantsakana. Izany hoe, hamongotra ireo olana rehetra niteraka ny fisarahana izay nampisy ny ahy sy ny azy, avy eo handravona ka hamitrana izay rava. Tsy azo folahina toy ny zava-boahary anefa ny olombelona ka azo atao amin’izay itiavana azy. Hany ka tsy nanaraka ambokony fotsiny fa nandinika tsara. Izany no niheverany fa valifaty no tian’i felana atao. Tsy fe valifaty fotsiny aza fa hamotika tanteraka ny fiainany manontolo mihitsy, araka ny ahiahiny. Nampibaribary io fihetseham-po teraka tao amin’i miaro koa ny fampiasana ny tamberim-peo am-paran’andalana mifanesy. Araka ny hita amin’ny hoe raha dify ny masoandro, manjombona ny tany, mandrahona ny andro, ny orana tsy ho lany tak. 132
Tononkalo, ny tantara foronina, ny sombin-tantara. Matetika dia mitady toerana mangina sy milamina izy amin’izany, ary amin’ny fotoana tsy anaovany ny asa aman-draharaha samihafa. Raha ambara amin’ny teny tokana, dia rehefa tsy misy atao ny mpianatra vao tena tia mamaky boky, izany hoe, miala voly. Ankoatra izany, anisan’ny fampialana voly ny mpianatra ny fitantaran’ny mpampianatra boky literera asa soratra literera , na koa firesahana sehom-piainana samihafa tamin’ny gazety na haino aman-jery. Amin’ny fotoana ahatsapana fa vizana ny mpianatra matetika no tena anaovana izany. Karazan-tantara maro no hita amin’izany ao ny mampalahelo, ny mampieritreritra ary ny mahatsikaiky. Koa raha hampianatra ny lohahevitra marina, rariny, hitsiny, dia kendrena ny hisian’ny lafiny manala voly ao amin’ny lahatsoratra ampiasaina mba tsy havesatra amin’ny mpianatra izy. Ialana araka izany ny lahatsoratra filôzôfika na ny lahatsoratra lava loatra. Ankoatra izany, dia lahatsoratra mifamatotra amin’ny zava-misy no ampiasaina.
Kilasy siantifika tohin’ny famelabelarana momba ny lahatra sy ny tendry nataon’ny mpianatra no novantanina tamin’ny seho voalohany, avy eo narahina fandravonana sy fandrafetana ny lesona hatramin’ny seho faharoa. Izao manaraka izao ny hita tamin’izany nandroso teny aloha ny sokajy nanao ny famelabelarana ; mifandimby mametraka fanontanina ny teny am-pitoerana ; avy hatrany dia omena ny valiny. Manampy amin’ny famaliana ireny ny mpianatra manana hevitra sy ny mpampianatra manampy fanazavana amin’ny alalan’ny ohatra fahita andavanandro sy iainan’ny mpianatra ny mpampianatra nandravona am-bava momba ny lohahevitra nifotorana ny mpampianatra noraisina ho ohatra tao anaty kahie ny fiainan’ny vehivavy iray mikasika ny anjara, lahatra, vintana, tendry notohizina tamin’ny seho faharoa ny fandrafetana ny lesona. Marihina fa tsy nahazo entimody ny mpianatra. Manome fanamarihana momba ny fitsipi- panoratana ny mpampianatra eny anelanelan’ny lesona eny, miainga amin’izay diso nolazaina, na nosoratan’ny mpianatra talohan’ny firavana, dia nasehon’ny mpampianatra teny amin’ny solaitrabe ny kisarin’ny drafitra momba ny fanadihadiana lahatsoratra sy famakafakan-kevitra. Taorian’ny fanazavana, dia noraisin’ny mpianatra an-tsoratra izany. Jereo tovana p.72
Misy karazam-biby maromaro izay fadiny mafy ny mamonovono azy foana, ary heveriny ho masina sy fambara. Heveriny fa misy ambim-panahin ny razana mitoetra amin ireny biby ireny, ka hatrany hatrany dia lavorary toçkoa ny fitandremany azy. Ny malaza indrindra amin ireo biby ireo dia ilay atao hoe do , biby misoratsoratra vanga tsara tarehy indrindra. Mety ho lehibe noho ny fe izy na mihoatra, ary ny halavany dia misy hatramin ny roa metatra mahery aza indraindray. Raha mahita azy amin ny toerana mazavazava, hono, na raha mahita azy mitsivalana amin ny arabe ka mihetsika izy, na ilay sendra mandady iny kosa izy no hita ka tsy mijanona, dia milaza izany fa misy maty na misy marary ny havana akaiky. Raha tsy maninona izy ireny ka vonovonoina foana dia hankarary na hahafaty ilay namono, na olona iray ao amiin ny fianakaviany, na hampitranga loza hafa. Miorim-paka lalina tokoa ny finoany izany ary fatratra ny tahony azy, ka tsy hahita tsimihety iray akory sahy hamonovono do foana ianao na oviana na oviana. Ary inoany fa tsy aminy ihany no manan-kery izany fady izany fa amin ny olona rehetra na vazaha na hova, izany hoe sady fadin-drazany no fadin-taniny, ka tokony hotandreman izay mandia azy.
Koa mba tohano re ry tompo sao ho potraka sy lavo ny teny hoe potraka no horaisina eto. Io dia mitovy hevitra amin’ny hoe mianjera , saingy io fianjerana io dia goavana ary mety hitondra fahafatesana hatrany, raha ny hita ao amin’ny baiboly. Manaporofo izany, ohatra, ny hita ao amin’ny ii korintiana 4 9 manao hoe enjehina nefa tsy nafoy, potraka, nefa tsy maty nampiasain’ny mpanoratra eto io voambolana io, hanehoany ny toe-javatra mety hahazo ny tenany raha mbola mitohy ny fahoriana iainan’ny fireneny. Mangataka fanohanana amin’andriamanitra izy araka izany. Ohatra 6 ao amin’ny tononkalon’i niry-solosoa, foto-pinoana
Ny fotoana ny fotoana dia fantatra hatramin izay fa fitambaran ny ora, andro, volana, ary ny taona, izany hoe entina mamaritra toe-javatra iray izay miseho, ka tiana hotadidina sy homena lanja manokana. Manana ny maha-izy azy izy ao amin ny tantara foronina, satria miankina aminy ny fizotry ny tantara iray manontolo. Hoy i goldenstein ao amin ny bokiny manao hoe ao anatin ny hosodoko, matetika, no tiana hahatarafana ny hakanton ny habaka, ary ao anatin ny tantara foronina ny hakanton ny fotoana .26 azo sokajina roa ny fotoana ao amin ny tantara foronina dia ny fotoana ivelany sy ny fotoana anatiny. Hojerena tsirairay ny amin ireo.
Ny karazana rima araka ny laharam-pisehoany ny fitovian ny feo isaky ny faran andalana indray no hamaritana azy. Misy karazany telo ny rima raha ny fitovian ny feo io no jerena. Ny roa amin ireo ihany anefa no tena fampiasan ny mpanoratra matetika, dia ny rima mifanjohy sy ny rima mifaningotra miankina amin ny hevitra tian ny mpanoratra hampitaina ny fifantenany ny karazana rima nampiasainy.
Misondrosondrota ravoahirana, hanakarako anao amoron-drano ireo ohatra 48 sy 49 ireo dia nalaina tamin’ny tapany voalohany amin’ny hainteny, ilay atao hoe antso. Ao amin’ireo ohatra roa ireo dia lehilahy daholo no miteny ao amin’ny antso. Tsy nomarihina kosa ny sasiny na ny valiny avy amin-drazazavavy.
Teny famaranana miankina sy mifandray amin ny tontolo manodidina ny olombelona amin ny maha manan aina azy. Endrika maro no isehoan izany fifaningorany izany ka manangana na mamorona fomba sy riba enti- manasongadina izany ny foko sy vondrom-piharahamonina maneran-tany. Ny lohahevitra nohadihadiana tamin ity asa fikarohana ity ny hoe sorona sy fomba fivavahan ny zanabibiandriakomanjaka ao soavinandriana itasy. Andram-pamaritana ny fivavahan-drazana eto madagasikara foto- pivavahana tranainy iray mbola miaina sy velom-pototra eto madagasikara ny sorona. Fototra iorenan izany ny finoana an ny zanahary, ireo razana ary ny natiora manodidina izay notafiana hery mba hanehoana ny tsy hita maso. Ny haitsikera analyse sur un large front izay novoizin i konrad lorenz no nentinay nanorenana izao asa izao. Ity haitsikera ity dia mametraka hatrany ny zavatra dinihana hanana toetra vondrona iray, ahitana singa mifandray sy mifampiankina ary mifampiako koa raha voahetsika ny singa iray dia isehoam-piovana ihany koa ny vondrona. Notsinjaraina telo ity lohahevitra ity. Fanolorana ny seha-pikarohana no ambara ao amin ny tapany voalohany. Foko mbola mitazona sy manoa ny rafi-piarahamonina tranainy ny zanabibiandriakomanjaka. Zava-dehibe amin ity vondrom-piarahamonina ity ny fivavahana sy ny finoan-drazana izay fiantsampazany matetika rehefa tojo zava-tsarotra na misedra olana izy. Manaja ny rafitra ara-pirazanana sy ara-panjakana izay mijoro ao an-toerana koa anefa ity vondrona ity. Miompana amin ny famelabelarana mikasika ny sorona sy ny tandindon ireo fitaovana ampiasaina ary ny fomba amam-pihetsika anatontosana ny sorona kosa ny fizarana faharoa. Ny trangan -javatra miseho sy mahazo ny olombelona no manosika ny olona hanatanteraka ny sorona. Ho fisorohana ny loza izay mety hiteraka fahavoazana na tsy fahombiazana no antom-pisian ny fivavahana iantsoana an ny zanahary sy ny razana. Amasinina sy omen-kasina ny natiora sy ireo zavaboaary mba hahatomombana tsara ny fotoam-pivavahana amin ny razana. Tsy azo tsinontsinoavina ihany koa ny tsirairay fa omena ny haja sy ny hasina maha izy azy noho izy ireny mitahiry ny fahefana sy ny hery anaty avy amin ny razana. Ezahana mandrakariva ny ampifandrindrana ny hetsika rehetra mba hahatomombana ny sorona araka ny tokony ho izy. Ny fizarana fahatelo kosa no nanolorana ny hevitry ny sorona. Navohitra tamin izany ny dikan ny sorona ka notakarana avy tamin izany ny famaritana ny fivavahan-drazana eto madagasikara. Heverina fa lamim-piarahamonina mifototra amin ny finoana ny fivavahan-drazana ka natao ho fitaovam-piarovan-tena sy fiantohana ny fahavelomana. Miorim-paka ao am-pon ny
Fony mbola tao anatin’ny fanjanahantany i madagasikara, dia nandany mondron-kery sy rondoha tamin’ny fikarohana vahaolana hialana tamin’ny fangejana niseho tamin’ny endriny samihafa ireo avara-pianarana. Nokatsahan’izy ireo mafy tamin’izany ny handrombahana ny fahaleovantenan’i madagasikara. Nisy mihitsy aza nahafoy ny ainy mba hanehoany ny fitiavany ny tanindrazany. Izay hialana teo ambany ziogan’ny frantsay no natao. Ny fialana eo ambany fifehezan’ny hafa mantsy, dia mahatonga ny olona iray, na ny firenena iray hahaleo tena eo amin’ny lafim-piainany manontolo. Na dia nolazaina fa mahaleo tena aza anefa i madagasikara, dia mbola misy faka tavela ao amin’ny olona ihany, hoy ratrema william, ny fanjanahan-tany. Anisan’izany ny saina toa mbola voazanaka. Tsindriany tsara kosa anefa, fa azo atao tsara ny miala amin’izany tanteraka. Mila fahavononana, herin-tsaina, fahazotoana, ary fikirizana hatramin’ny farany anefa. Ny mpianatra vonona, manana risi-po sy fikirizana, ohatra, dia hahita fahombiazana. Ao amin’ny teôria constructivisten’ i jean piaget dia manantitra ny amin’ny tokony hananganan’ny mpianatra ny fahalalany izy, fa tsy hiandry ny hotoloram-potsiny. Ho afaka tsikelikely amin’ny fianteherana amin’ny hafa foana izy amin’izay. Ary rehefa mahatsapa izy fa afaka manangana ny fahalalany, dia hanana hambom-po rehefa manao zavatra.
Saika niombon-kevitra ny mpampianatra nohadihadina, fa sarotra ny famakafakan-kevitra. Noho izany fahasarotany izany, dia tokony hatao matetika izy io. Tsapa tamin’ny fanadihadiana natao anefa, fa misy ny mpampianatra no tsy manao izany loatra, raha tsy efa akaiky fanadinana, na tsy manao mihitsy aza. Tsy ampy, araka izany ny tombana sy ny fampiasana omeny ny mpianatra, ka sarotra ny milaza na tratra ny tanjona na tsia. Hoy i ndia-bintu raha vao miteny hoe tombana, ny atao amin’izany dia fanamarihana na tratra na tsia ny tanjona napetraka hotratrarina .17 araka izany, tsy tanteraky ny mpampianatra tsara ny asany, satria izay zavatra tsy hay no tokony hianarana tsara, vao miroso amin’ny manaraka. Ny famakafakan-kevitra ihany koa moa, dia fototry ny fanadinana ho an’ny kilasy famaranana, ka tokony hofehezina tsara.
Ohab 21 1. Rano velona eo an-tanan’i jehovah ny fon’ny mpanjaka, ka tarihiny amin’izay tiany. Ohab 21 2. Ataon’ny olona ho marina avokoa ny lalana rehetra alehany; fa jehovah ihany no mpandanja ny fo. Ohab 21 3. Ny hanao izay marina sy mahitsy no sitrak’i jehovah mihoatra noho ny fanatitra alatsa-dra. Ohab 21 4. Ny fiandranandran’ny maso sy ny fiavonavon’ny fo izay jiron’ny ratsy fanahy dia ota. Ohab 21 5. Ny hevitry ny mazoto dia mampanan-karena; fa ny maimaika rehetra dia halahelo ihany. Ohab 21 6. Ny fahazoan-karena amin’ny lela mandainga dia fofonaina mihelina ho an’izay mitady fahafatesana. Ohab 21 7. Ny fitohatohan’ny ratsy fanahy hamongotra azy, satria manda tsy hanao izay marina izy. Ohab 21 8. Miolikolika ny lalan’ny mavesa-keloka; fa mahitsy ny ataon’ny madio. Ohab 21 9. Aleo mitoetra eo an-joron’ny tampon-trano toy izay hiray trano amin’ny vehivavy tia ady. Ohab 21 10. Ny fanahin’ny ratsy fanahy maniry ny ratsy, ka na dia ny havany aza tsy mahita fitia eo imasony. Ohab 21 11. Raha ampijaliana ny mpaniratsira, dia ho hendry ny kely saina; ary raha toroan- kevitra ny hendry, dia hahazo fahalalana izy. Ohab 21 12. Ny iray marina no mandinika ny tranon’ny ratsy fanahy ka mamarina azy ho amin’ny loza. Ohab 21 13. Izay manentsin-tadiny amin’ny fitarainan’ny malahelo, dia mba hitaraina kosa izy, fa tsy hohenoina. Ohab 21 14. Ny fanomezana mangingina mampionona ny fahatezerana, ary ny kolikoly amin’ny takona mampitsahatra ny fahavinirana mafy. Ohab 21 15. Fifalian’ny marina ny hanao araka ny rariny; fa zava-mahatahotra ny mpanao ratsy kosa izany. Ohab 21 16. Ny olona izay mivily miala amin’ny lalan’ny fahendrena dia hitoetra ao amin’ny fivorian’ny fanahin’ny maty. Ohab 21 17. Izay tia fanaranam-po dia olona halahelo, eny, izay tia divay sy diloilo tsy mba hanan-karena. Ohab 21 18. Ny ratsy fanahy dia ho avotry ny marina, ary ny mpivadika ho solon’ny mahitsy. Ohab 21 19. Aleo mitoetra any an’efitra toy izay amin’ny vehivavy tia ady sady foizina. Ohab 21 20. Harena mahafinaritra sy diloilo no ao amin’ny tranon’ny hendry; fa ny adala mandany azy. Ohab 21 21. Izay fatra-panaraka fahamarinana sy famindrampo dia hahazo fiainana sy fahamarinana ary voninahitra. Ohab 21 22. Ny hendry mananika ny vohitry ny mahery ka mandrodana ny fiarovana mafy izay itokiany. Ohab 21 23. Izay miambina ny vavany sy ny lelany dia miaro ny fanahiny tsy ho azom- pahoriana.
Ny tokony ho andraikitry ny ray aman-dreny fanaja sy fanome voninahitra ny ray aman-dreny. Manana fahefana izy araka izany, manana hery ihany koa handidy sy hanapaka ny fiainan’ny ankohonany. Misy amin’ny ray aman-dreny anefa tsy mahatsiaro akory ny bitika indrindra amin’ny andraikiny eo anatrehan’ny maha mpitantana fiainam-pianakaviana azy. Antony samihafa no mety mahatonga izany. Toy izao no filazan’ny mamatonalina izany aza omena tsiny 135 aza mba tsiniana ireny zaza ireny raha tonga ho mpandala angovon-kery ombieny
Rehefa vita rongo ravehivavy dia entin’ny fianakaviany ampandroina any atsira anan’i matata a ampatsakana ka omen’ny endrilaniny tsodrano any. Ny antony ampandroana azy sy hanomezana tsodrano azy any atsira ana dia ny hampadio fitondran-tena azy eo amin’ny fitondrana, eo amin’ny tany ama-monina, hanalana ny fahadisoana sy ny fahalotoana ary ny fahotana rehetra teo amin’ny fiainany teo aloha mba hivarina any anaty rano any izany fa hiditra fiainam-baovao dia ny fiainana maha mpanjaka vavy. Araka ny filazan’i mircea eliade, ao amin’ny bokiny mitondra ny lohateny hoe traite d’histoire des religions, p.165 ny fifampikasihana amin’ny rano dia miteraka fihavaozana, satria ny fahalevonana dia arahina fahateraham-baovao .69raha avy tany atsira ana izy ka tafaverina ao an-tranony dia ampitafina sy ampihaingoin’ny fianakavian-drainy sy ny fianakavian- dreniny teo. Ny ampitafina azy dia akanjo kazaky jaky na sodia mena, salovana lambalandy telosoratra manao salovana roa izy amin’io , ary ny firavaka hotsohotso volafotsy. Ny anton’izany dia ny hampiavaka ny mpanjaka vavy amin’ny olona tsotra ary hisalorany ny fitafiana sy ny voninahitra maha mpanjaka azy sary 22 ny fianakaviany mampitafy ny mpanjaka vavy, taona 2013
Tsy mahagaga ny mpanoratra raha nanindrahindra ny hatsaran-tarehy ao amin’ny asa sorany, satria tamin’ity vanim-potoana ity, dia nisongadina teo amin’ny fiaraha-monina malagasy ny hatsaran-tarehy. Maro ny orin’asa na toeram-piasana nitaky io hatsaran-tarehy io. Niroborobo ny trano fikarakarana ny endrika amam- bika. Heverina fa antony iray nahatonga izany ny sary avy any ivelany alefan’ireny fahitalavitra ireny. Ankoatra izay, ny sandratra dia te haneho fa manana ny hatsaran-tarehy mampiavaka azy ny tovovavy malagasy, ka tsy tokony haniry ny any an-kafa intsony.
Fampitohizana ireo asa soratra voafaritry ny fandaharam- pianarana sombin-dahatsoratra notsoahana tao amin’ny boky mitaraina ny tany no nomena ny mpiadina tao amin’ny sokajy siantifika ny taona 2012. Manampy betsaka amin’ny fahazoana io ampahany io ny fahafantarana ny tantara foronina iray manontolo nakana azy. Noho izany, tsy tokony hijanona ao amin’ny kilasy faharoa ny fianarana io boky io, fa hitohy hatrany amin’ny kilasy famaranana, mba tsy ho hadinon’ny mpianatra ny hevitra. Azo atao ny mampahatsiahy izany mandritra ny famerenana ny vanim-potoana 1945-1960 , natao tao amin’ny kilasy voalohany. Ny asa soratra mantsy dia tokony ho azo ibanjinana lohahevitra samihafa. Toraka izany ihany koa no atao amin’ny boky trimofoloalina. Tsarovana fa momba ny fitiavan-tanindrazana no tara-kevitra voizina ao amin’io asa soratra io. Raha dinihina anefa ny zava-misy amin’izao fotoana izao, dia mbola ventesina ihany izany. Hatrany amin’ny teny faneva eto madagasikara fitiavana-tanindrazana- fandrosoana.
Razakarimanana, monja roindefo zafitsimivalo, manandafy rakotonirina, elia ravelomanantsoa, daniel rajakoba. Lany tamin’ny fihodinana voalohany andriamatoa filoha marc ravalomanana tamin’ny salan’isa 54,79 80 maro ihany koa ireo karazam-pifidianana notontosaina tao nandritra ny fitondrany ny 04 aprily 2007 fitsapan-kevi-bahoaka nanitsiana ny lalam-panorenana izay nahalany ny eny 75,33 nanoloana ny tsia 24,67 anisan’ny nohamafisina tamin’izany ny mahafoana ny faritany mizaka tena izay nosoloina ny faritra 22. Ny lalàna laharana 2004-01 tamin’ny 17 jiona 2004 dia nametraka fizaram-paritra vaovao, nizara an’i madagasikara ho faritra 22.81 ny 23 septambra 2007 fifidianana solombavam-bahoaka 12 desambra 2007 fifidianana ben’ny tanana ary lany teto antananarivo renivohitra andriamatoa andry nirina rajoelina 20 aprily 2008 fifidianana loholona 16 may 2008 fifidianana mpanolo-tsaim-paritra fampandrosoana miainga avy any ifotony no nifotoran’ny fanjakana; nomena lanja araka izany ny fokontany. Koa mba hanamafisana orina ny fitondrana dia notendrena fa tsy nofidiana ny filoham-pokontany tsy voalaza ao anatin’ny lalam- panorenana ny fifidianana sefom-pokontany na dia natao ho fototra hamaharana ny fampandrosoana aza ny fokontany 82
Heverina ho toy ny fandrika avelatra na mivelatra ireny vehivavy mivaro-tena na ireny vehivavy janga ireny ka betsaka ny lehilahy no tsy mahatandrina ka voafingana. Io tohin-teny io no ilazana ny vehivavy manana toetra zatra mamandrika ireo lehilahy mba ho tafiditra ao amin’ny haratony ka ho lavo sy ho rendrika ao.
Malalaka ny lalana mampitohy an i marovoay sy mahajanga 80 km iny lalam-pirenena fahefatra antanananarivo-mahajanga , iny izany. Niarahan-dravalohery sy i sahondra nankafy ny hakanton ny zava-boahary manamorona azy midadasika tsara tarehy ny lalana mankany mojanga, miova ny zavatra jeren ny maso satria manomboka handray ny sisin-tany izao. Teo an-tsasa-dalana dia niato kely ny mpandeha, misy trano fandraisam-bahiny mahafa-po ao tsara rivotra ity toerana ity ka maharaikitra ny anarany ho berivotra misy rano mangalahala ao, misy zava-maitso manamorona izany, toerana fialam-boly mihitsy. 321
Analyse comparative des deux epp à travers les activités réalisées durant le mode de gestion faff et celui la feffi le pec est le fruit du travail et de la collaboration entre la feffi et la communauté locale voulant participer à la vie de l’école. Comme il s’agit d’un projet, il a été dit que gouverner c’est prévoir 43. Il doit y figurer au minimum l’objectif et les buts ainsi que les activités à entreprendre durant l’année scolaire, et cela, en fonction des moyens, du temps et des coûts. L’analyse comparative suivante est aussi faite dans l’évaluation des pec de chaque établissement pour renforcer nos conclusions sur les changements entre la faff et la feffi. Toutefois, le tableau suivant n’est pas leur pec détaillé mais la synthèse des listes des activités réalisées et non réalisées depuis 2015, le but dans cette analyse comparative étant de démontrer d’une part, les impacts de toute la procédure dans les résultats du pec et d’autre part le changement observé par rapport à l’ancien système de gestion faff.
Meja mitsena azy fa inona daholo ireto ry tsiry ? Namaky fivarotana tany angaha ity ianao ? Tsiry tsy lavitra ny marina ny eritreritrao ry meja. Mino fa ahoana izao ry tsiry a ! Fa rehefa mahantra ve dia hanaonao foana e ! Tsiry fahasoavana miditra izao ka aza tohaina, ataovy izay hahafaly. Lakalaka ny lanitra ka notandrifiny ireo vody sobika. Mino misaotra anao izahay andriamanitra fa na inona na inona hadalanay, tianao foana, tsy very anjara na dia voailika sy efa ratsy teo imason’ny mpiara-monina aza. Misaotra tompo ô !
Amin’izany dia nifototra tamin’ny fanovana endri-javatra ny fiforonan’ny fomba filaza nampitany izany sehon-javatra hafakely nandritra ny fiarahana izany. Niampy allégorie ny fiforonana fanovana endri-javatra hita teto. Ny allégorie mantsy dia fomba filaza miainga amin’ny oharina tsy mihetsika sy tsy azo tsapaina kanefa lasa azo tsapaina sy maneho fihetsika47 ny allégorie hita eto dia miorina amin ’ny fanovàna ny lalàna voajanaharin’ny zavaboahary tsy azo tsapaina. Izany dia arahan’ny fanaovan’ny oharina ny fomba fisehon’ny anoharana. Ny teny iharan’ny allégorie eto dia tsy mahatafahetsika ny tenany avy hatrany fa i elie r. No manomboka ny fihetsehany, avy eo dia manaiky sy manaraka izany izy. Tak.17 tsy very ato an-tsaiko ialahy mandoaka ny alina miandry volana miposaka